CELEX: 32006R0471
Language: sk
Date: 2006-03-22
Title: Nariadenie Komisie (ES) č. 471/2006 z  22. marca 2006 , ktorým sa na rok 2006 stanovuje výnimka z nariadenia (ES) č. 1445/95, pokiaľ ide o dátumy vydania vývozných povolení v sektore hovädzieho a teľacieho mäsa

23.3.2006   
            
            
               SK
            
            
               Úradný vestník Európskej únie
            
            
               L 84/4
            
         
      NARIADENIE KOMISIE (ES) č. 471/2006
   z 22. marca 2006,
   ktorým sa na rok 2006 stanovuje výnimka z nariadenia (ES) č. 1445/95, pokiaľ ide o dátumy vydania vývozných povolení v sektore hovädzieho a teľacieho mäsa
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1), a najmä na jeho článok 29 ods. 2,
   keďže:
   
               (1)
            
            
               V článku 10 ods. 1 nariadenia Komisie (ES) č. 1445/95 z 26. júna 1995 o pravidlách uplatňovania dovozných a vývozných povolení v sektore hovädzieho a teľacieho mäsa a ktorým sa zrušuje nariadenie (EHS) č. 2377/80 (2), sa ustanovuje, že vývozné povolenia sa majú vydávať v piaty pracovný deň odo dňa podania žiadosti za predpokladu, že Komisia neprijme počas tohto obdobia žiadne osobitné opatrenie.
            
         
               (2)
            
            
               Vzhľadom na štátne sviatky v roku 2006 a nepravidelné uverejňovanie Úradného vestníka Európskej únie počas týchto sviatkov bude uvedená lehota piatich pracovných dní príliš krátka na to, aby sa zabezpečila riadna správa trhu, a preto by sa mala predĺžiť.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
            
         PRIJALA TOTO NARIADENIE:
   Článok 1
   Odchylne od článku 10 ods. 1 nariadenia (ES) č. 1445/95 sa povolenia, o ktoré boli predložené žiadosti počas lehôt stanovených v prílohe k tomuto nariadeniu, vydávajú na rok 2006 v dňoch uvedených v prílohe.
   Výnimka sa uplatňuje za predpokladu, že žiadne osobitné opatrenie uvedené v článku 10 ods. 2 nariadenia (ES) č. 1445/95 nebolo prijaté pred týmito dátumami vydania.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. marca 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 160, 26.6.1999, s. 21. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2).
   
      (2)  Ú. v. ES L 143, 27.6.1995, s. 35. Nariadenie naposledy zmenené a doplnené nariadením (ES) č. 1118/2004 (Ú. v. EÚ L 217, 17.6.2004, s. 10).
   
      PRÍLOHA
      
                  Lehota na predkladanie žiadostí o povolenie
               
               
                  Dátum vydania
               
            
                  od 10. do 13. apríla 2006
               
               
                  21. apríla 2006
               
            
                  od 22. do 24. mája 2006
               
               
                  1. júna 2006
               
            
                  od 17. do 18. júla 2006
               
               
                  26. júla 2006
               
            
                  od 30. do 31. októbra 2006
               
               
                  8. novembra 2006
               
            
                  21. decembra 2006
               
               
                  29. decembra 2006
               
            
                  od 28. do 29. decembra 2006
               
               
                  8. januára 2007